《念奴娇·凿开方沼》
宋代·卢炳

凿开方沼，问何人种玉、工夫奇绝。幻出瀛州有□□，十万水仙绝列。风曳璚琚，露零珠珮，天上人装结。君看炎夏，堕来何处冰雪。我来对此凉生，红尘飞尽，却笑凌波袜。最爱幽姿能雅淡，自蓄芳馨孤洁。挹取天浆，唤将空籁，齐作清歌发。不知尘世，晃然身在瑶阙。

作者简介：卢炳，约宋高宗绍兴初前后在世（即约公元一一三一年前后在世）字叔阳，（一作叔易）号丑斋，里居及生卒年均不祥。尝仕州县，多与同官唱和。其他事迹不可考。著有哄堂词（亦作烘堂词）一卷，《文献通考》为辞通俗，咏物细腻。